《筑普济堂成述怀七首 其一》
清代·过鸣冈

人生依骨肉，胡乃有四穷。百族自食力，其奈兹疲癃。

俯仰各相失，出入将焉从。窥户绝爨烟，四壁凄其风。

牛衣纵不暖，犹与妻孥同。吁嗟兮茕独，偃卧披蒿蓬。

作者简介：过鸣冈(1716-1780)，字石天,又字镇岳,号正谔。清无锡人。家故有赀,喜宾客。初游京师,以文谒当权,被人讽笑，乃怒掉头还山，终身不复谒显者。有《洗心草》。